Huhtikuu 2013

Uusi fiiberilaikka metallin hiontaan

Norton lanseeraa uuden fiiberilaikkasarjan metallin hiontaan. Uusien F100-laikkojen hioma-aineena on alumiinioksidi, joka tarjoaa nopean aineenpoiston ja pitkän eliniän.

Fiiberilaikkoja käytetään yhdessä erityisen tukilaikan kanssa kulmahiomakoneissa esim. raudan, teräksen ja ruostumattoman teräksen viimeistelyyn. F100-laikat soveltuvat hioma-aineen ansiosta monenlaiseen metallin hiontaan. Laikka soveltuu erityisesti teräksen ja metalliseosten hiontaan sekä hitsien, peltien ja valukappaleiden hiontaan. Laikan paksuus on 0,8 tai 0,6 mm karkeudesta riippuen ja sillä on pitkä elinikä.

Fiiberilaikkoja käytetään kulmahiomakoneissa. Niitä on saatavilla halkaisijamitoilla 115, 125, 150 ja 180 mm ja jyväkokoina 16-120. Valikoimaan kuuluu myös nailontukilaikkoja kovuuksilla Medium ja Hard joko 5/8”- tai M14-kierteellä.

”Näillä uusilla fiiberilaikoilla on erittäin hyvä hinta/suorituskyky–suhde, mikä takaa taloudellisen metallin viimeistelyn”, toteaa Timo Sutinen, Saint-Gobain Abrasivesin Suomen myyntijohtaja.

Katso myös www.saint-gobain-abrasives.com